’n Skool vir die gemeenskap deur die gemeenskap, is hoe André Engelbrecht, hoof van die Laerskool Paul Greyling, dié skool op die vooraand van die skool se 60ste verjaardag beskryf.
’n Ouerkomitee is in 1955 gestig met die taak om ’n Afrikaanse skool in Vishoek te stig. Die skool is destyds in ’n spoorwegvakansiehuis in Clovelly gehuisves.
Dr. PF Greyling, die alombekende akademikus en lid van die Kaapse Onderwysdepartement, het ’n deurslaggewende rol in die stigting van die skool gespeel en daarom is die skool na hom vernoem.
Greyling sê die personeel van die skool reël ook die jaarlikse leierskapsberaad vir prefekte van omliggende skole.
“Die Afrikaanse kultuur by die skool verseker dat ons leerders goed op hoërskool vaar omdat hulle ’n goeie opvoeding gekry het en selfgedissiplineerd is,” sê hy.
Die skool vier sy 60ste bestaansjaar met ’n kaas-en-wyn-geselligheid Vrydag 2 September, ’n wedstryddag en sosiale geleentheid Saterdag 3 September en ’n kerkdiens in die skoolsaal op Sondag 4 September.